*Tämä artikkeli käsittelee Nintendon videopeliä. Muut merkitykset löytyvät täsmennyssivulta.*

**Super Mario Bros.** on Nintendon kehittämä ja julkaisema tasohyppelypeli, joka on julkaistu vuonna 1985 Nintendo Entertainment Systemille. Peli kuuluu *Super Mario* -pelisarjaan.

Peli oli välitön myyntimenestys, sillä se sopi kaikenikäisille pelaajille. *Super Mario Bros.* teki Mario-pelihahmon tunnetuksi. Pelin suunnitteli Nintendon pelisuunnittelija Shigeru Miyamoto ja pelin musiikin sävelsi Koji Kondo.
Marion katsotaan varsinaisesti luoneen tasohyppely-lajityypin.*lähde?*

*Super Mario Bros.* on *Wii Sportsin* jälkeen maailman toiseksi myydyin videopeli: sitä on myyty yli 40 miljoonaa kappaletta ja se on edelleen erittäin suosittu retropelaajien keskuudessa. *Wii Sports* tosin tuli jokaisen *Wiin* mukana, joten *Super Mario Brosia* voidaan pitää myydyimpänä erikseen myytävänä pelinä.

Tarina
------

**Varoitus:  Seuraava kirjoitus paljastaa yksityiskohtia juonesta.**
Pelin yksinkertainen juoni sijoittuu Sienivaltakuntaan, jonka ilkeät koopa-kilpikonnat kuninkaansa Bowserin johdolla ovat valloittaneet. Sienialamaiset on vangittu, ja valtakunnan kruununperillinen, prinsessa Peach (*Kantarelli* alkuperäisessä Bergsalan käännöksessä, myöhemmin myös *Kultakutri*) on siepattu ja viety Koopakuninkaan linnaan, joka on pelin viimeinen kenttä.

**Juonipaljastukset päättyvät tähän.**

Pelaaminen
----------

Kuvassa Mario neljännen maailman ensimmäisessä kentässä.
Pelaaja ottaa itselleen putkimies Marion roolin. Mahdollinen toinen pelaaja ohjaa Luigia, Marion veljeä. Pelin päätavoitteena on matkata läpi Sienivaltakunnan, tuhota Koopa-armeija sekä pelastaa prinsessa. 

Peli on jaettu kahdeksaan maailmaan, joista jokainen koostuu neljästä aikarajoituksella varustetusta kentästä. Joka neljännessä kentässä ennen viimeistä kenttää pelaaja kohtaa välipomon eli valekoopakuninkaan, joka näyttää samalta kuin oikea Koopakuningas. Palkinnoksi pelin läpäisemisestä pelin voi pelata uudestaan läpi vaikeampana ja aloittaa haluamastaan maailmasta.

Marion perushyökkäys on hyppy. Hyppäämällä vihollisen päälle Mario litistää sen. Koopa-kilpikonnat vaativat vielä toisen osuman, sillä ensimmäisen hypyn jälkeen ne piiloutuvat kilpensä alle, jolloin pelaaja voi potkaista kilven ulos tasolta. Kilpien potkaisemisella voi myös eliminoida suuria vihollislaumoja, jolloin samalla kilvellä tuhotuista vihollisista saadut pisteet moninkertaistuvat. Samoin käy, jos Mario voittaa hyppäämällä useita vihollisia kerralla koskettamatta välillä maata. Tällöin pelaaja saa pisteitä enemmän kuin yksittäisten vihollisten tuhoamisesta. Tarpeeksi hyvän combon saatuaan palkitaan pelaaja yhdellä tai useammalla lisäelämällä (riippuen combon suuruudesta), jolloin Mario saa vielä jatkaa kuoltuaan samassa tasossa. Kun elämät loppuvat, tulee ruutuun teksti "Game Over" ja pelaaja joutuu aloitusruutuun. Joitain vihollisia, kuten lukkeja (alkup. nimi *Spiny*) ja piraijakasveja, Mario ei pysty vahingoittamaan hypyillä, joten niihin Marion täytyy käyttää esimerkiksi tulipalloja tai kilpiä.

### Miinusmaailma

Yksi pelin kuuluisimmista ohjelmointivirheistä on "Miinusmaailma", jonne pääsee tason 1-2 lopusta. Marion tulee mennä seisomaan sen putken päälle, jolta pääsee tason lipputangolle, ja rikkoa kaksi tiiltä jättäen kuitenkin oikeanpuoleisin tiili rikkomatta. Sen jälkeen Marion pitää mennä putken vasempaan päähän ja kyykistyä katsoen vasemmalle. Marion tulee hypätä kyykyssä katsoen vasemmalle, ja kun Mario on ilmassa, hänen tulee kääntyä oikealle ja hypätä päin tiiliseinää. Kun Mario laskeutuu, hän menee seinän läpi ja ilmestyy harppaushuoneeseen, mutta nämä putket eivät toimi samoin kuin yläkautta tullessa. Jos Mario menee sisään ensimmäisestä tai kolmannesta putkesta, hän pääsee Miinusmaailmaan (keskimmäinen putki vie Marion tasolle 5-1).

Miinusmaailma on tason 7-2 näköinen muttei lopu koskaan. Mario ei siis pääse Miinusmaailmasta pois ennen kuin lisäelämät loppuvat. 

Miinusmaailma-kikka toimii ainoastaan pelin NES- ja Game Boy Advance -versioissa. Muista pelin versioista miinusmaailmaan pääseminen on poistettu.

Julkaisut
---------

*Super Mario Bros.* julkaistiin kolikkopelinä nimellä *Vs. Super Mario Bros.* vuonna 1986. Kolikkopeliversio on osittain erilainen.

Nintendo Entertainment Systemille julkaistiin *Super Mario Bros.*:in jälkeen vielä kolme virallista Mario-seikkailua: *Super Mario Bros.: Lost Levels* vain Japanissa sekä *Super Mario Bros. 2* ja *Super Mario Bros. 3*.

### Uudelleenjulkaisut

*Super Mario Bros.* julkaistiin uudelleen *Super Mario All-Stars* -paketissa Super Nintendo Entertainment Systemille vuonna 1993. Game Boy Colorille peli julkaistiin yhdessä *Lost Levelsin* kanssa *Super Mario Bros. Deluxe* -paketissa vuonna 1999. Game Boy Advancelle peli julkaistiin osana NES Classics -sarjaa vuonna 2004.

Peli oli myös yksi vuonna 2016 julkaistun Nintendo Classic Mini -pelikonsolin peleistä.

Lähteet
-------

1. ↑  Wii Sports The Best Selling Game Ever? Edge.  (englanniksi)
2. ↑  Super Mario Bros. – Super Mario Wiki (englanniksi)
3. 1 2  Vs. Super Mario Bros. *arcade-history.com*. Viitattu 25.8.2020. (englanniksi)
4. ↑  Nintendo Classic Mini: Nintendo Entertainment System nintendo.fi. Viitattu 28.8.2020. (suomeksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Super Mario Bros.**.
* *Super Mario Bros.* Killer List of Videogamesissä (englanniksi)
* *Super Mario Bros.* MobyGamesissa (englanniksi)
* *Super Mario Bros.* Arcade History -sivustolla (englanniksi)
* Super Mario Bros. – The Mushroom Kingdom (englanniksi)

Mario-pelit

|  |  |
| --- | --- |
| Tasohyppelyt | 
* Donkey Kong
* Mario Bros.
* Super Mario Bros.
* Super Mario Bros.: The Lost Levels (SMB2J)
* Super Mario Bros. 2
* Super Mario Land
* Super Mario Bros. 3
* Super Mario World
* Super Mario Land 2
* Super Mario 64
* Super Mario Sunshine
* Super Princess Peach
* New Super Mario Bros.
* Super Mario Galaxy
* New Super Mario Bros. Wii
* Super Mario Galaxy 2
* Super Mario 3D Land
* New Super Mario Bros. 2
* New Super Mario Bros. U
* Super Mario 3D World
* Super Mario Odyssey

 |
| Roolipelit | 
* Super Mario RPG
* Mario & Luigi: Superstar Saga
* Mario & Luigi: Partners in Time
* Mario & Luigi: Bowser’s Inside Story
* Mario & Luigi: Dream Team Bros.
* Mario & Luigi: Paper Jam Bros.

 |
| Paper Mario | 
* Paper Mario
* Paper Mario: The Thousand-Year Door
* Super Paper Mario
* Paper Mario: Sticker Star
* Paper Mario: Color Splash
* Paper Mario: The Origami King

 |
| Spinoff-pelit | 
* *Mario Kart* -pelisarja
* *Mario Party* -pelisarja
* *Mario Golf* -pelisarja
* *Mario Tennis* -pelisarja
* *Luigi's Mansion*
* *Mario Superstar Baseball*
* *Mario Smash Football*
* *Mario Strikers: Charged Football*
* *Dance Dance Revolution Mario Mix*
* *Super Mario Ball*
* *Dr. Mario* -pelisarja
* *Wrecking Crew*
* *Wrecking Crew 98*
* *Mario Slam Basketball*
* *Mario Sports Mix*
* *Mario & Sonic at the Olympic Games*
* *Mario & Sonic at the Olympic Winter Games*
* *Mario & Sonic at the London 2012 Olympic Games*
* *Boom Street*
* *Luigi’s Mansion 2*
* *Mario & Sonic at the Sochi 2014 Olympic Winter Games*
* *Mario & Sonic at the Rio 2016 Olympic Games*
* *Mario & Sonic at the Tokyo 2020 Olympic Games*

 |
| Uudelleenjulkaisut | 
* Super Mario All-Stars
* Super Mario Bros. DX
* Super Mario Advance
* Super Mario Advance 2
* Super Mario Advance 4
* Super Mario 64 DS

 |
| Ajopelit | 
* Super Mario Kart
* Mario Kart 64
* Mario Kart: Super Circuit
* Mario Kart: Double Dash!!
* Mario Kart DS
* Mario Kart Wii
* Mario Kart 7
* Mario Kart 8
* Mario Kart 8 Deluxe

 |
| *Yoshi*-pelit | 
* Super Mario World 2
* Super Mario Advance 3
* Yoshi’s Story
* Yoshi’s Island DS
* Yoshi’s Universal Gravitation
* Yoshi Touch & Go
* Yoshi’s New Island
* Yoshi’s Woolly World
* Yoshi’s Crafted World

 |
| Muut pelit | 
* Hotel Mario
* Marios FUNdamentals
* Mario Is Missing!
* Mario Teaches Typing
* Mario's Time Machine
* Super Mario: Blue Twilight DX
* Super Mario's Wacky Worlds
* Captain Toad: Treasure Tracker
* Super Mario Maker
* Super Mario Maker 2

 |